title: A Tanács 2012/331/KKBP határozata ( 2012. június 25. ) az Európai Unió afganisztáni különleges képviselőj megbízatásának meghosszabbításáról

text:
               26.6.2012

               HU

               Az Európai Unió Hivatalos Lapja

               L 165/68

         A TANÁCS 2012/331/KKBP HATÁROZATA
   (2012. június 25.)
   az Európai Unió afganisztáni különleges képviselőj megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, a 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. március 22-én elfogadta a 2010/168/KKBP határozatot (1), amely Vygaudas UŠACKAS-t nevezte ki az Európai Unió afganisztáni különleges képviselőjévé (EUKK). Az EUKK megbízatása 2012. június 30-án lejár.

               (2)

               Az EUKK megbízatását további 12 hónapos időtartamra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   Vygaudas UŠACKAS-nak mint az afganisztáni EUKK a megbízatását a Tanács 2013. június 30-ig meghosszabbítja. Az EUKK megbízatása korábban is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslata alapján így határoz.
   2. cikk
   Politikai célkitűzések
   Az EUKK az Uniót képviseli Afganisztánban, és a tagállamok afganisztáni képviselőivel szorosan együttműködve előmozdítja az uniós politikai célkitűzéseket. Konkrétabban, az EUKK:

               a)

               hozzájárul az EU–Afganisztán együttes nyilatkozat végrehajtásához, valamint irányítja az Afganisztánnal és Pakisztánnal kapcsolatos uniós cselekvési terv Afganisztánt érintő részeinek végrehajtását, és e tekintetben együttműködik a tagállamok afganisztáni képviselőivel;

               b)

               támogatja az Unió–Afganisztán politikai párbeszédet;

               c)

               támogatja az Egyesült Nemzetek Szervezete (ENSZ) Afganisztánban játszott kulcsfontosságú szerepét, különös hangsúlyt fordítva a nemzetközi segítségnyújtás erőteljesebb koordinációjában való közreműködésre, ezáltal elősegítve a londoni, a kabuli és a bonni konferencián elfogadott nyilatkozatoknak, valamint a vonatkozó ENSZ-határozatoknak a végrehajtását.

         3. cikk
   Megbízatás
   Megbízatásának teljesítése érdekében az EUKK, az európai uniós tagállamok afganisztáni képviselőivel szorosan együttműködve:

               a)

               elősegíti az afganisztáni politikai folyamatokra és fejleményekre vonatkozó uniós álláspont érvényesülését;

               b)

               szoros kapcsolatot tart fenn az érintett afgán intézményekkel és támogatja fejlesztésüket, különös tekintettel a kormányra, a parlamentre és a helyi hatóságokra. Kapcsolatot kell tartania egyéb afgán politikai csoportokkal és más érintett afganisztáni szereplőkkel is;

               c)

               szoros kapcsolatot tart fenn az Afganisztánban érdekelt nemzetközi és regionális szereplőkkel, nevezetesen az ENSZ főtitkárának különmegbízottjával, az Észak-atlanti Szerződés Szervezete polgári főképviselőjével és más kulcsfontosságú partnerekkel és szervezetekkel;

               d)

               tanácsot ad az EU–Afganisztán együttes nyilatkozat, az Afganisztánnal és Pakisztánnal kapcsolatos uniós cselekvési terv Afganisztánt érintő részei, valamint a kabuli és a bonni konferencián, valamint egyéb releváns nemzetközi konferenciákon elfogadott nyilatkozatok célkitűzéseinek megvalósítása terén elért eredményekre vonatkozóan, különösen a következő területeken:

                           —

                           polgári kapacitásépítés, különösen az országosnál alacsonyabb szinten,

                           —

                           jó kormányzás és a jogállamiság létezéséhez szükséges intézmények létrehozása, különös tekintettel a független igazságszolgáltatási rendszerre,

                           —

                           választási reformok,

                           —

                           a biztonsági ágazat reformja, ideértve a bírósági intézmények, a nemzeti hadsereg és a rendőri erők megerősítését,

                           —

                           a növekedés előmozdítása, nevezetesen a mezőgazdaságon és a vidékfejlesztésen keresztül;

                           —

                           Afganisztán nemzetközi emberi jogi kötelezettségeinek tiszteletben tartása, beleértve a kisebbségekhez tartozó személyek jogainak, valamint a nők és gyermekek jogainak a tiszteletben tartását,

                           —

                           a demokratikus alapelvek és a jogállamiság tiszteletben tartása,

                           —

                           a nőknek a közigazgatásban és a civil társadalomban való részvételének az előmozdítása,

                           —

                           Afganisztán nemzetközi kötelezettségeinek a tiszteletben tartása, ideértve a terrorizmus, a tiltott kábítószer-kereskedelem és az emberkereskedelem, valamint a tömegpusztító fegyverek és az azokkal kapcsolatos eszközök elterjedése elleni nemzetközi erőfeszítések terén való együttműködést is,

                           —

                           a humanitárius segítségnyújtás, valamint a menekültek és a lakóhelyüket elhagyni kényszerült személyek szabályos visszatérésének az elősegítése, és

                           —

                           az afganisztáni uniós jelenlét és tevékenységek hatékonyságának fokozása, valamint az uniós cselekvési tervről szóló, a Tanács által kért, rendszeres félévenkénti végrehajtási jelentések elkészítésében való részvétel;

               e)

               aktívan részt vesz a helyi koordinációs fórumokon, mint például a közös koordináló és felügyelő testület munkájában, a részt nem vevő tagállamokat pedig teljes körűen tájékoztatja az ezeken a szinteken hozott döntésekről;

               f)

               tanácsot ad Afganisztánnal kapcsolatosan az Unió nemzetközi konferenciákon való részvételére és álláspontjára vonatkozóan, valamint hozzájárul a regionális együttműködés előmozdításához;

               g)

               hozzájárul az uniós emberi jogi politika és az uniós emberi jogi iránymutatások végrehajtásához, különös tekintettel a konfliktus sújtotta területeken élő a nők és gyermekek helyzetére, elsősorban az ezzel kapcsolatos fejlemények megfigyelése és kezelése révén.

         4. cikk
   A megbízatás végrehajtása
   (1)   Az EUKK felel megbízatásának a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak illetékes szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 6 380 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Az EUKK megbízatása és a rendelkezésre bocsátott megfelelő pénzügyi eszközök keretein belül az EUKK felel egy csoport létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan személyzet kirendelésére, akik az EUKK-t munkájában segítik. A kirendelt személyzet javadalmazását az érintett tagállam, az Unió érintett intézménye, illetve az EKSZ fedezi. A tagállamok által az Unió intézményeihez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak valamely tagállam állampolgárának kell lenniük.
   (3)   A kirendelt személyzet minden tagja a küldő állam vagy a küldő uniós intézmény, illetve az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK alkalmazottainak feladatuk elvégzéséhez és a zökkenőmentes működéshez szükséges kiváltságokról, mentességekről és egyéb garanciákról a fogadó féllel/felekkel kell megfelelően megállapodni. Ehhez a tagállamok és a Bizottság minden szükséges támogatást megad.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttségek és/vagy adott esetben a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatáskörébe tartozó földrajzi terület biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz valamennyi indokolt és megvalósítható intézkedést, elsősorban az alábbiak révén:

               a)

               az adott misszióra vonatkozó biztonsági terv létrehozása az EKSZ iránymutatása alapján, amely tartalmazza a misszióra vonatkozó fizikai, szervezeti és eljárási biztonsági intézkedéseket, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére és a misszió vészhelyzeti intézkedési és evakuálási tervére;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az EUKK-nak az Unión kívül telepítendő csoportja valamennyi tagja – a helyi szerződéses személyzetet is beleértve – megfelelő, a misszió területére vonatkozóan az EKSZ által meghatározott kockázati minősítéshez igazodó biztonsági képzésben részesüljön a misszió területére való megérkezést megelőzően vagy a misszió területére való megérkezéskor;

               d)

               annak biztosítása, hogy a rendszeres biztonsági értékeléseket követően elfogadott ajánlások mindegyikét végrehajtsák, és az elért eredményekről szóló, valamint a megbízatás teljesítéséről szóló jelentések keretében írásos jelentés benyújtása a főképviselő, a Tanács és a Bizottság részére az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK rendszeresen jelentést tesz a főképviselőnek és a PBB-nek szóban és írásban. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK-nak a főképviselő vagy a PBB ajánlására jelentést kell tennie a Külügyek Tanácsának.
   12. cikk
   Koordináció
   (1)   Az EUKK hozzájárul az Unió fellépésének egységéhez, összehangoltságához és hatékonyságához, és elősegíti annak biztosítását, hogy valamennyi uniós eszközt és tagállami fellépést összehangolt módon alkalmazzanak az Unió politikai céljainak megvalósítása érdekében. Az EUKK tevékenységét összehangolja a Bizottság, valamint az Európai Unió közép-ázsiai különleges képviselője és az Unió pakisztáni képviselete által végzett tevékenységgel. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az Unió küldöttségeinek vezetőivel és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK helyi politikai iránymutatást nyújt az Európai Unió afganisztáni rendfenntartó missziója (EUPOL AFGHANISTAN) vezetőjének. Az EUKK és a polgári műveleti parancsnok egymással szükség esetén konzultációt folytat. Az EUKK egyéb, a helyszínen lévő nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint az Uniónak az érintett régióban történő egyéb hozzájárulásaival való koherenciáját rendszeresen felül kell vizsgálni. Az EUKK 2012. december végén az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a főképviselőnek, a Tanácsnak és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 75., 2010.3.23., 22. o.

      (2)  HL L 141., 2011.5.27., 17. o.


title: A Tanács (EU) 2016/1225 határozata (2016. július 18.) az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Libanoni Köztársaság uniós programokban való részvételét szabályozó általános elvekre vonatkozó, az Európai Unió és a Libanoni Köztársaság közötti keretmegállapodásról szóló jegyzőkönyv megkötéséről

text:
               28.7.2016

               HU

               Az Európai Unió Hivatalos Lapja

               L 202/3

         A TANÁCS (EU) 2016/1225 HATÁROZATA
   (2016. július 18.)
   az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Libanoni Köztársaság uniós programokban való részvételét szabályozó általános elvekre vonatkozó, az Európai Unió és a Libanoni Köztársaság közötti keretmegállapodásról szóló jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére, összefüggésben annak 218. cikke (6) bekezdésének a) pontjával és 218. cikke (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A (EU) 2015/268 tanácsi határozattal (2) összhangban az egyrészről az Európai Közösségek és tagállamai, másrészről a Libanoni Köztársaság közötti társulást létrehozó euromediterrán megállapodáshoz (3) csatolt, a Libanoni Köztársaság uniós programokban való részvételét szabályozó általános elvekre vonatkozó, az Európai Unió és a Libanoni Köztársaság közötti keretmegállapodásról szóló jegyzőkönyv (a továbbiakban: a jegyzőkönyv) az Unió nevében 2015. február 9-én aláírásra került.

               (2)

               A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy a Libanoni Köztársaság részt vegyen bizonyos uniós programokban. A jegyzőkönyv által létrehozott horizontális keret meghatározza a gazdasági, pénzügyi és technikai együttműködés alapelveit, továbbá lehetővé teszi a Libanoni Köztársaság számára az Unió által az említett programok keretében biztosított – különösen pénzügyi – támogatáshoz való hozzájutást. E keret kizárólag azokra az uniós programokra vonatkozik, amelyek esetében az adott létrehozó jogi aktus lehetővé teszi a Libanoni Köztársaság részvételét. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket a programok létrehozásakor gyakorolják.

               (3)

               A jegyzőkönyvet az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Libanoni Köztársaság közötti társulást létrehozó euromediterrán megállapodáshoz csatolt, a Libanoni Köztársaság uniós programokban való részvételét szabályozó általános elvekre vonatkozó, az Európai Unió és a Libanoni Köztársaság közötti keretmegállapodásról szóló jegyzőkönyvet a Tanács az Unió nevében jóváhagyja (4).
   2. cikk
   A jegyzőkönyv (5) 10. cikkében előírt értesítést az Unió nevében a Tanács elnöke teszi meg.
   3. cikk
   A Bizottság felhatalmazást kap arra, hogy az Unió nevében meghatározza a Libanoni Köztársaságnak az egyes meghatározott uniós programokban való részvételére alkalmazandó szabályokat és feltételeket, különösen a folyósítandó pénzügyi hozzájárulást. A Bizottság folyamatosan tájékoztatja az érintett tanácsi munkacsoportot.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. július 18-án.

            a Tanács részéről

            az elnök

         F. MOGHERINI

      (1)  2016. június 23-i egyetértés (a Hivatalos Lapban még nem tették közzé).

      (2)  A Tanács 2014. december 17-i (EU) 2015/268 határozata az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Libanoni Köztársaság uniós programokban való részvételét szabályozó általános elvekre vonatkozó, az Európai Unió és a Libanoni Köztársaság közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról (HL L 47., 2015.2.20., 1. o.).

      (3)  HL L 143., 2006.5.30., 2. o.

      (4)  A jegyzőkönyvet az aláírásról szóló határozattal együtt hirdették ki (HL L 47., 2015.2.20., 3. o.).

      (5)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.


title: 2009/25/Euratom: A Bizottság határozata ( 2006. december 4. ) az Európai Atomenergia-közösség és a Kazah Köztársaság kormánya között az atomenergia békés célú felhasználása terén folytatandó együttműködésről szóló megállapodás jóváhagyásáról

text:
               15.1.2009

               HU

               Az Európai Unió Hivatalos Lapja

               L 10/15

         A BIZOTTSÁG HATÁROZATA
   (2006. december 4.)
   az Európai Atomenergia-közösség és a Kazah Köztársaság kormánya között az atomenergia békés célú felhasználása terén folytatandó együttműködésről szóló megállapodás jóváhagyásáról
   (2009/25/Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Tanács jóváhagyására,
   mivel:
   Az Európai Atomenergia-közösség és a Kazah Köztársaság kormánya között létrejött, az atomenergia békés felhasználása terén való együttműködésről szóló megállapodást meg kell kötni,
   A KÖVETKEZŐKÉPPEN HATÁROZOTT:
   1. cikk
   Az Európai Atomenergia-közösség és a Kazah Köztársaság kormánya között az atomenergia békés célú felhasználása terén folytatandó együttműködésről szóló megállapodást ezennel az Európai Atomenergia-közösség nevében a Bizottság jóváhagyja. A megállapodás szövegét csatolták e határozathoz.
   2. cikk
   A Bizottság elnöke vagy a Bizottság energiaügyekért felelős biztosa ezennel felhatalmazást kap a megállapodás aláírására és az Európai Atomenergia-közösség nevében jóváhagyott megállapodás hatálybalépéséhez szükséges lépések megtételére.

      Kelt Brüsszelben, 2006. december 4-én.

            a Bizottság részéről

         Andris PIEBALGS

            a Bizottság tagja


title: A Tanács 2011/426/KKBP határozata ( 2011. július 18. ) az Európai Unió bosznia-hercegovinai különleges képviselőjének kinevezéséről

text:
               19.7.2011

               HU

               Az Európai Unió Hivatalos Lapja

               L 188/30

         A TANÁCS 2011/426/KKBP HATÁROZATA
   (2011. július 18.)
   az Európai Unió bosznia-hercegovinai különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2009. március 11-én elfogadta a 2009/181/KKBP együttes fellépést (1), amely Valentin INZKO-t nevezte ki az Európai Unió bosznia-hercegovinai különleges képviselőjévé („EUKK”).

               (2)

               A Tanács 2010. augusztus 11-én elfogadta a 2010/442/KKBP határozatot (2), amely 2011. augusztus 31-ig meghosszabbította az Európai Unió bosznia-hercegovinai különleges képviselőjének megbízatását.

               (3)

               A 2011. szeptember 1-jétől2015. június 30-ig terjedő időszakra Peter SØRENSEN-t kell az Európai Unió bosznia-hercegovinai különleges képviselőjévé kinevezni.

               (4)

               2011. március 21-én a Tanács következtetéseket fogadott el a Bosznia-Hercegovinára vonatkozó átfogó uniós megközelítésről.

               (5)

               Az Unió tovább erősíti politikáját és helyszíni jelenlétét közös és megerősített uniós képviselője révén, aki vezető szerepet játszik majd Bosznia-Hercegovina uniós ügyekkel kapcsolatos támogatásában, hogy többek között változatos és kiegyensúlyozott eszközökkel segítse az ország előrehaladását az Unióval való integráció irányába.

               (6)

               Az EUKK megbízatását az Európai Bizottsággal együttműködésben kell végrehajtani az Unió hatáskörébe tartozó, egyéb vonatkozó tevékenységekkel való összhang biztosítása érdekében.

               (7)

               A Tanács úgy rendelkezik, hogy az EUKK, valamint az Európai Unió bosznia-hercegovinai képviselete vezetőjének hatáskörét és felhatalmazásait ugyanarra a személyre kell ruházni.

               (8)

               Az EUKK megbízatását olyan helyzetben hajtja végre, amely rosszabbodhat, és hátráltathatja az Unó külső tevékenységének a Szerződés 21. cikkében meghatározott célkitűzéseinek elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács a 2011. szeptember 1-jétől2015. június 30-ig terjedő időszakra Peter SØRENSEN-t nevezi ki az Európai Unió bosznia-hercegovinai különleges képviselőjévé. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (a továbbiakban: főképviselő) javaslata alapján így határoz.
   2. cikk
   Politikai célkitűzések
   Az EUKK megbízatása az Unió következő Bosznia-Hercegovinával kapcsolatos politikai célkitűzésein alapul: további folyamatos előrehaladás a stabilizációs és társulási folyamatban annak érdekében, hogy olyan stabil, életképes, békés és több etnikumot magában foglaló egységes Bosznia-Hercegovina jöjjön létre, amely békésen együttműködik szomszédaival és visszafordíthatatlanul halad az uniós tagság felé. Az Unió emellett továbbra is támogatja Bosznia-Hercegovinában az általános keretmegállapodás a békéért (GFAP) végrehajtását.
   3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               felajánlja az Unió tanácsait és közreműködését a politikai folyamat előmozdításához;

               b)

               biztosítja az uniós fellépés következetességét és egységességét;

               c)

               elősegíti az előrehaladást a politikai, gazdasági és európai prioritások terén;

               d)

               a bosznia-hercegovinai kormányzat valamennyi szintjén figyelemmel kíséri a végrehajtó és a jogalkotó hatóságok munkáját és tanácsot ad számukra, továbbá kapcsolatot tart fenn a bosznia-hercegovinai hatóságokkal és politikai pártokkal;

               e)

               gondoskodik a jogállamiság és a biztonsági ágazat reformja terén folytatott különböző tevékenységekkel kapcsolatos uniós erőfeszítések végrehajtásáról, elősegíti az Unió átfogó koordinációját és helyi politikai iránymutatást nyújt a szervezett bűnözés és a korrupció felderítésére irányuló uniós erőfeszítésekre vonatkozóan, továbbá ennek összefüggésében szükség szerint értékeléseket készít és tanácsot ad a főképviselő és a Bizottság számára;

               f)

               az Európai Unió rendőri missziója vezetőjének helyi politikai iránymutatást nyújt; az EUKK és a polgári műveleti parancsnok szükség esetén konzultációt folytat egymással; olyan politikai intézkedések esetében, amelyek kihatással lehetnek a rendészeti és a biztonsági helyzetre, előzetesen egyeztet az EU rendőri missziójának vezetőjével; az EU rendőri missziójával szorosan együttműködve támogatja a bosznia-hercegovinai büntető igazságszolgáltatás és rendőrség közötti megerősített és hatékonyabb kapcsolatot;

               g)

               a katonai parancsnoki lánc sérelme nélkül az EU haderőparancsnokának politikai iránymutatást nyújt a helyi politikai vonatkozású katonai kérdésekről, különös tekintettel a kockázatos műveletekre, a helyi hatóságokkal és médiával való kapcsolatokra. Olyan politikai intézkedések esetében, amelyek kihatással lehetnek a biztonsági helyzetre, előzetesen egyeztet az EU haderőparancsnokával;

               h)

               összehangolja és végrehajtja az Uniónak a bosznia-hercegovinai lakosságot célzó, uniós kérdéseket érintő kommunikációs törekvéseit;

               i)

               előmozdítja az Unióval való integrációs folyamatot célzott nyilvános diplomácia és uniós tájékoztatatási tevékenységek révén, amelyek célja annak biztosítása, hogy a bosznia-hercegovinai lakosság szélesebb körben megismerje és támogassa az Unióval kapcsolatos ügyeket, e tevékenységekbe a civil társadalom helyi szereplőit is bevonva;

               j)

               hozzájárul az emberi jogok és az alapvető szabadságok tiszteletben tartásának kialakításához és megszilárdításához Bosznia-Hercegovinában, az Unió emberi jogi politikájával és az Unió emberi jogi iránymutatásaival összhangban;

               k)

               párbeszédet folytat az illetékes bosznia-hercegovinai hatóságokkal, azoknak a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY) való teljes körű együttműködéséről;

               l)

               az uniós integrációs folyamattal összhangban tanáccsal segíti, támogatja, előmozdítja és figyelemmel kíséri a szükséges alkotmányos változásokról folytatott politikai párbeszédet;

               m)

               szoros kapcsolatot tart fenn és konzultációt folytat a bosznia-hercegovinai főképviselővel és az országban működő egyéb érintett nemzetközi szervezetekkel;

               n)

               szükség szerint tanácsot ad a főképviselőnek azon természetes vagy jogi személyekre vonatkozóan, akikkel/amelyekkel szemben a bosznia-hercegovinai helyzetre tekintettel korlátozó intézkedéseket alkalmazhatnak;

               o)

               az alkalmazandó parancsnoki lánc sérelme nélkül elősegíti annak biztosítását, hogy valamennyi helyszíni uniós eszköz összehangoltan kerüljön alkalmazásra az uniós politikai célkitűzések megvalósítása érdekében.

         4. cikk
   A megbízatás végrehajtása
   (1)   Az EUKK felel a megbízatás végrehajtásáért a főképviselő felügyelete alatt.
   (2)   A Politikai és Biztonsági Bizottság (továbbiakban: PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ).
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. szeptember 1-jétől2012. június 30-ig terjedő időszakra 3 740 000 EUR.
   (2)   A bosznia-hercegovinai EUKK számára a következő időszakok tekintetében előirányzandó pénzügyi referenciaösszegről a Tanács dönt.
   (3)   A kiadásokat az Európai Unió általános költségvetésére vonatkozó eljárásokkal és szabályokkal összhangban kell kezelni. Szerződéskötésre pályázatot a nyugat-balkáni régió országainak állampolgárai is benyújthatnak.
   (4)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadással köteles elszámolni a Bizottságnak.
   6. cikk
   A csoport létrehozása és összetétele
   (1)   Külön személyzetet kell kijelölni arra, hogy segítse az EUKK-t megbízatása végrehajtásában, valamint abban, hogy hozzájáruljon a bosznia-hercegovinai uniós szerepvállalás átfogó koherenciájához, láthatóságához és hatékonyságához. Megbízatása és a rendelkezésre álló megfelelő pénzügyi eszközök keretein belül az EUKK felel a csoport létrehozásáért. A csoport tagjainak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak tagállami állampolgársággal kell rendelkezniük.
   (3)   A kirendelt személyzet minden tagja a küldő tagállam, az uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és a személyzet tagjainak feladata elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról a fogadó féllel vagy felekkel megfelelően kell megállapodni. Ehhez a tagállamok és a Bizottság minden szükséges támogatást megad.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttségek és/vagy a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó európai uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghoz minden indokolt és megvalósítható intézkedést, különösen az alábbiakat:

               a)

               az adott misszióra vonatkozó biztonsági terv létrehozása, amely többek között a misszióra vonatkozó fizikai, szervezeti és eljárási biztonsági intézkedéseket tartalmaz, szabályozza az állomány biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmazza a misszió vészhelyzeti intézkedési és evakuálási tervét;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről – a félidős jelentések és a megbízatás végrehajtásáról szóló jelentések keretében – írásos jelentéseket nyújtsanak be a Tanács, a főképviselő és a Bizottság számára.

         11. cikk
   Jelentéstétel
   Az EUKK szóban és írásban rendszeresen jelentést tesz a PBB-nek és a főképviselőnek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a PBB vagy a főképviselő ajánlására jelentést tehet a Külügyek Tanácsának.
   12. cikk
   Koordináció
   (1)   Az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit.
   Az EUKK a helyszínen szoros kapcsolatot tart fenn a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK egyéb, a helyszínen működő nemzetközi és regionális szereplőkkel is kapcsolatot tart, és különösen szoros együttműködést folytat a bosznia-hercegovinai főképviselővel.
   (2)   Az Unió válságkezelési műveleteinek támogatása érdekében az EUKK – a helyszínen jelen lévő más uniós szereplőkkel együtt – javítja az információk uniós szereplők általi terjesztését és megosztását a magas szintű együttes helyzetfelismerés és -értékelés céljából.
   13. cikk
   Felülvizsgálat
   E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK minden év december hónapjának végén az elért eredményekről szóló jelentést, június hónapjának végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2011. július 18-án.

            a Tanács részéről

            az elnök

         C. ASHTON

      (1)  HL L 67., 2009.3.12., 88. o.

      (2)  HL L 211., 2010.8.12., 26. o.

      (3)  HL L 141., 2011.5.27., 17. o.


title: A Bizottság (EU) 2016/566 határozata (2016. április 11.) a tengerészeti digitális információs rendszer és szolgáltatások irányításával foglalkozó magas szintű irányítócsoport létrehozásáról és a 2009/584/EK határozat hatályon kívül helyezéséről

text:
               12.4.2016

               HU

               Az Európai Unió Hivatalos Lapja

               L 96/46

         A BIZOTTSÁG (EU) 2016/566 HATÁROZATA
   (2016. április 11.)
   a tengerészeti digitális információs rendszer és szolgáltatások irányításával foglalkozó magas szintű irányítócsoport létrehozásáról és a 2009/584/EK határozat hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Bizottság a tagállamokkal együttműködésben felel az uniós tengeri információcsere-rendszer – többek között a központi SafeSeaNet-rendszer, a CleanSeaNet-rendszer és a nagy hatókörű hajóazonosító és nyomonkövető rendszer (LRIT) releváns részeinek – szakpolitikai szintű irányításáért és fejlesztéséért, e rendszerek integrációjáért és kölcsönös átjárhatóságáért, valamint a SafeSeaNet-rendszer felügyeletéért.

               (2)

               A 2002/59/EK európai parlamenti és tanácsi irányelv (1) III. mellékletének 2.2. pontja az ott említett ügyek vonatkozásában egy magas szintű irányítócsoport létrehozásáról rendelkezik. Ezt az irányítócsoportot a 2009/584/EK bizottsági határozat (2) állította fel.

               (3)

               A 2002/59/EK irányelv III. melléklete 2.2. pontjának a 2014/100/EU bizottsági irányelv (3) általi módosítása nyomán a szóban forgó rendelkezés a korábbiakhoz képest több új feladatot ír elő annak érdekében, hogy a Bizottság támogatást kapjon a rendszer és az integrált szolgáltatások kezelésében és irányításában. A gyakorlatban ez a jelenlegi irányítási rendszer és csoportok további ésszerűsítését is lehetővé teszi az adminisztratív terhek csökkentése és a jelentéstételi kötelezettségek egyszerűsítése céljából.

               (4)

               Ezért a magas szintű irányítócsoportot létrehozó bizottsági határozatban naprakésszé kell tenni a feladatok felsorolását.

               (5)

               Ezenkívül a magas szintű irányítócsoportra célszerű bizonyos más olyan feladatokat is ráruházni, amelyek szorosan összefüggnek a 2002/59/EK irányelvben megállapítottakkal, és megfelelnek a csoport szakértelmének. A csoportnak ezért támogatnia kell a Bizottságot a 2010/65/EU európai parlamenti és tanácsi irányelv (4) 3. cikkének (2) bekezdésében meghatározott feladat teljesítésében, a szakértői csoporttal vagy csoportokkal való együttműködés kialakításában és fenntartásában, valamint az összes érintett tagállami hatóság között kialakult együttműködés elmélyítésében, a rendszer összeköttetéseinek és átjárhatóságának nyomon követésében, továbbá a csoportnak meg kell valósítania a tapasztalatok és a bevált gyakorlat valamennyi érintett fél közötti cseréjét, az ágazat érintett érdekelt feleit is ideértve.

               (6)

               Ezenkívül a jelek szerint foglalkozni kell a technológiai fejleményekkel és fejlesztésekkel csakúgy, mint a rendszer jövőbeli fejlődéséhez kapcsolódó stratégiai kérdésekkel, figyelembe véve különösen a korlátok nélküli európai tengeri szállítási térség és más releváns uniós politikák és jogszabályok támogatását és előmozdítását. Ez a közös információmegosztási környezet (CISE) önkéntes folyamatának fejlesztéséhez is hasznos lehet.

               (7)

               A 2002/59/EK irányelv III. mellékletének 2.2. pontjával összhangban indokolt előírni, hogy a magas szintű irányítócsoport a tagállamok és a Bizottság képviselőiből álljon. Az elnöki tisztséget a Bizottság egyik képviselőjének kell betöltenie. A folytonosság érdekében kívánatos, hogy a 2009/584/EK határozatnak megfelelően kinevezett jelenlegi tagok megbízatása hivatali idejük végéig érvényben maradjon.

               (8)

               A 2002/59/EK irányelvvel összhangban az Európai Tengerészeti Biztonsági Ügynökség (EMSA) – a tagállamokkal és a Bizottsággal együttműködésben – felel az uniós tengeri információcsere-rendszer technikai végrehajtásáért, valamint a tagállamoknak a 2010/65/EU irányelv végrehajtásában való támogatásáért, különösen az elektronikus adattovábbítás SafeSeaNet-rendszeren keresztül történő megkönnyítése révén, összhangban az 1406/2002/EK európai parlamenti és tanácsi rendelettel (5); az EMSA-nak ezért indokolt állandó jelleggel részt vennie a magas szintű irányítócsoport munkájában.

               (9)

               Meg kell határozni azokat a szabályokat, amelyek szerint a tagok információkat hozhatnak nyilvánosságra.

               (10)

               A személyes adatok feldolgozását a 45/2001/EK európai parlamenti és tanácsi rendeletnek (6) megfelelően kell végezni.

               (11)

               A 2009/584/EK határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   Tárgy
   Létrejön a tengerészeti digitális információs rendszer és szolgáltatások irányításával foglalkozó magas szintű irányítócsoport (a továbbiakban: magas szintű irányítócsoport).
   2. cikk
   Feladatok
   A magas szintű irányítócsoport feladatai – az adatok tagállami tulajdonának sérelme nélkül – a következők:

               a)

               a 2002/59/EK irányelv III. mellékletének 2.2. pontja szerinti feladatok;

               b)

               a Bizottság támogatása a 2010/65/EU irányelv 3. cikkének (2) bekezdésében meghatározott feladatok ellátásában, valamint különösen az Unión belüli jelentéstétel alaki követelményeinek harmonizálására és koordinálására szolgáló technikai mechanizmusok fejlesztésének támogatása, amely fokozza a rendszer keretében bejelentett információk integrációját, újrafelhasználását és megosztását, lehetővé teszi az egyszeri jelentéstételt és ezáltal előmozdítja a korlátok nélküli európai tengeri szállítási térséget;

               c)

               a magas szintű irányítócsoport által megállapított feladatmeghatározásnak megfelelően együttműködés kialakítása és fenntartása a szakértői csoporttal vagy csoportokkal az uniós tengeri információcsere-rendszer, a nemzeti egyablakos ügyintézési rendszer, a nemzeti SafeSeaNet vagy más elektronikus rendszerek üzemeltetéséhez, használatához és működéséhez, valamint az e rendszerek közötti kölcsönös átjárhatósághoz kapcsolódó konkrét feladatok tekintetében;

               d)

               együttműködés kialakítása a tagállami szervek és a Bizottság között az alábbiak tekintetében:

                           —

                           a 2002/59/EK irányelv 23. cikke,

                           —

                           a rendszer és az integrált tengerészeti szolgáltatások igénybevételének feltételeire vonatkozó kérdések;

               e)

               a nemzeti egyablakos ügyintézési rendszer és az uniós tengeri információcsere-rendszer, valamint az egyéb érintett európai információkezelő rendszerek közötti összeköttetések és átjárhatóság nyomon követése;

               f)

               a tapasztalatok és a bevált gyakorlat cseréjének biztosítása a 2002/59/EK irányelv 20. cikke (3) bekezdésnek alkalmazásában.

         3. cikk
   Egyeztetés
   A Bizottság a 2. cikkben megállapított feladatokkal összefüggő valamennyi kérdésben, valamint a nemzeti egyablakos ügyintézési rendszert és az uniós tengeri információcsere-rendszert érintő jelenlegi és jövőbeli fejlesztések technikai üzemeltetésével kapcsolatban – mind centralizált, mind decentralizált szinten – egyeztethet a magas szintű irányítócsoporttal, beleértve a Bizottságnak a tengeri nyomon követés és felügyelet átfogó koncepciójához való, a 2002/59/EK irányelvben és a 2010/65/EU irányelvben megállapított célokból történő hozzájárulását is.
   4. cikk
   Tagság, a tagok kinevezése
   (1)   A magas szintű irányítócsoport a tagállamok és a Bizottság képviselőiből áll.
   (2)   A magas szintű irányítócsoport Bizottság által kijelölendő tagjai vezető beosztású tisztviselők.
   (3)   Minden tagállam legfeljebb két tagot és ennek megfelelő számú póttagot jelöl ki. A póttagokat ugyanazon feltételekkel kell kijelölni, mint a tagokat; a póttagok automatikusan helyettesítik a hiányzó vagy akadályoztatott tagokat. A tagoknak és a póttagoknak vezető tisztviselőknek kell lenniük.
   (4)   A magas szintű SafeSeaNet-irányítócsoport jelenlegi tagjainak megbízatása a 2009/584/EK határozat 3. cikkének (2) bekezdésében megállapított hivatali idejük végéig érvényben marad.
   (5)   A (3) bekezdésnek megfelelően kijelölt tagok megbízatása három évre szól. A tagok felmentésükig vagy hivatali idejük végéig maradnak hivatalban. Hivatali idejük megújítható.
   (6)   A csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikk (3) bekezdésében vagy a Szerződés 339. cikkében előírt feltételeket nem teljesítő tag helyére annak hivatali ideje hátralevő részére új tag nevezhető ki.
   (7)   Az Európai Tengerészeti Biztonsági Ügynökség (EMSA) egy képviselője megfigyelőként állandó jelleggel részt vesz a magas szintű irányítócsoport ülésein. Az EMSA magas szinten képviselteti magát.
   (8)   Az Európai Gazdasági Térségről szóló megállapodásban részes EFTA-államok képviselői megfigyelőként részt vehetnek a magas szintű irányítócsoport ülésein.
   (9)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A magas szintű irányítócsoport elnöke a Bizottság egy képviselője.
   (2)   A magas szintű irányítócsoport elnöki tisztségét ellátó bizottsági képviselő meghívhat a napirenden szereplő témában járatos szakértőket a magas szintű irányítócsoport vagy az alcsoport megbeszélésére, amennyiben ez hasznos vagy szükséges. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak.
   (3)   A tagoknak és képviselőiknek, valamint a bevont szakértőknek és megfigyelőknek eleget kell tenniük a Szerződésekben és azok végrehajtási szabályaiban előírt szakmai titoktartási kötelezettségnek, valamint az EU-minősített adatok védelmére az (EU, Euratom) 2015/443 bizottsági határozatban (7) és az (EU, Euratom) 2015/444 bizottsági határozatban (8) meghatározott bizottsági biztonsági szabályoknak. E kötelezettségeik esetleges elmulasztása esetén a Bizottság minden megfelelő intézkedést meghozhat.
   (4)   A magas szintű irányítócsoport rendszerint a Bizottság valamely épületében ülésezik. A magas szintű irányítócsoport titkársági feladatait a Bizottság látja el. Az eljárásokban érdekelt egyéb bizottsági tisztviselők részt vehetnek a csoport ülésein.
   (5)   A magas szintű irányítócsoport a Bizottság által elfogadott, a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (6)   A Bizottság valamennyi releváns dokumentumot (így a napirendeket, a jegyzőkönyveket és a résztvevők beadványait) közzéteszi vagy közvetlenül a szakértői csoportok nyilvántartásában, vagy pedig egy ott feltüntetett internetes hivatkozás segítségével, amely arra a témával foglalkozó weboldalra mutat, ahol az információk megtalálhatók. A közzététel alóli mentességek az 1049/2001/EK európai parlamenti és tanácsi rendelettel (9) összhangban tehetők meg.
   6. cikk
   Az ülések költségei
   (1)   A magas szintű irányítócsoport tevékenységeiben részt vevő személyek szolgálataikért nem részesülnek díjazásban.
   (2)   A magas szintű irányítócsoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségek az éves forrásfelosztási eljárás keretében megállapított, rendelkezésre álló előirányzatok erejéig téríthetők meg.
   7. cikk
   Hatályon kívül helyezés
   A 2009/584/EK határozat hatályát veszti.
   8. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. április 11-én.

            a Bizottság részéről

            az elnök

         Jean-Claude JUNCKER

      (1)  Az Európai Parlament és a Tanács 2002. június 27-i 2002/59/EK irányelve a közösségi hajóforgalomra vonatkozó megfigyelő és információs rendszer létrehozásáról és a 93/75/EGK irányelv hatályon kívül helyezéséről (HL L 208., 2002.8.5., 10. o.).

      (2)  A Bizottság 2009. július 31-i 2009/584/EK határozata a magas szintű SafeSeaNet-irányítócsoport létrehozásáról (HL L 201., 2009.8.1., 63. o.).

      (3)  A Bizottság 2014. október 28-i 2014/100/EU irányelve a közösségi hajóforgalomra vonatkozó megfigyelő és információs rendszer létrehozásáról szóló 2002/59/EK európai parlamenti és tanácsi irányelv módosításáról (HL L 308., 2014.10.29., 82. o.).

      (4)  Az Európai Parlament és a Tanács 2010. október 20-i 2010/65/EU irányelve a tagállamok kikötőibe érkező vagy onnan induló hajókra vonatkozó nyilatkozattételi követelményekről és a 2002/6/EK irányelv hatályon kívül helyezéséről (HL L 283., 2010.10.29., 1. o.).

      (5)  Az Európai Parlament és a Tanács 2002. június 27-i 1406/2002/EK rendelete az Európai Tengerbiztonsági Ügynökség létrehozásáról (HL L 208., 2002.8.5., 1. o.).

      (6)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (7)  A Bizottság 2015. március 13-i (EU, Euratom) 2015/443 határozata a Bizottságon belüli biztonságról (HL L 72., 2015.3.17., 41. o.).

      (8)  A Bizottság 2015. március 13-i (EU, Euratom) 2015/444 határozata az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).

      (9)  Az Európai Parlament és a Tanács 2001. május 30-i 1049/2001/EK rendelete az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).


title: 2011/356/EU: A Tanács határozata ( 2011. június 10. ) a Régiók Bizottsága öt szlovén tagjának és három szlovén póttagjának kinevezéséről

text:
               21.6.2011

               HU

               Az Európai Unió Hivatalos Lapja

               L 161/24

         A TANÁCS HATÁROZATA
   (2011. június 10.)
   a Régiók Bizottsága öt szlovén tagjának és három szlovén póttagjának kinevezéséről
   (2011/356/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a szlovén kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Aleš ČERIN, Irena MAJCEN, Jasmina VIDMAR, Franci VOVK és Anton Tone SMOLNIKAR hivatali idejének lejártát követően a Régiók Bizottsága öt tagjának helye megüresedett. Jure MEGLIČ, Siniša GERMOVŠEK és Darja DELAČ FELDA hivatali idejének lejártát követően a Régiók Bizottsága három póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Peter BOSSMAN, župan občin Piran

                           —

                           Mitja MERŠOL, član občinskega sveta MO Ljubljana

                           —

                           Andreja POTOČNIK, podžupanja občine Tržič

                           —

                           Ivan ŽAGAR, župan občine Slovenska Bistrica

                           —

                           Barbara ŽGAJNER TAVŠ, podžupanja občine Trbovlje

                     és

               b)

               póttagként:

                           —

                           Ladislava FURLAN, podžupanja občine Logatec

                           —

                           Anton KOKALJ, član občinskega sveta občine Vodice

                           —

                           Tanja VINDIŠ FURMAN, članica občinskega sveta MO Maribor.

         2. cikk
   Ez a határozat az elfogadásának napján lép hatályba.

      Kelt Luxembourgban, 2011. június 10-én.

            a Tanács részéről

            az elnök

         FELLEGI T.

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.